# Alpratsolaami

### Wikipedia

Alpratsolaamin kemiallinen kaava

Alpratsolaami on bentsodiatsepiineihin kuuluva lääkeaine. Alpratsolaamia myydään normaaleina tabletteina sekä depot-tabletteina. Suomessa alpratsolaamia myydään tuotenimillä Xanor ja Alprox.

Alpratsolaami, kuten muutkin bentsodiatsepaamit vaikuttavat sitoutumalla GABA-bentsodiatsepiinireseptorikompleksiin lisäten endogeenisen GABAn inhibitorista vaikutusta. Alpratsolaamilla, toisin kuin muilla bentsodiatsepiineillä, on kuvattu olevan myös hieman antidepressiivistä vaikutusta.

Alpratsolaamin ekvivalentti annos vastaten 10 milligrammaa diatsepaamia on 0,5-1 mg. Sen huippupitoisuus plasmassa saavutetaan n. 20 minuutissa. Alpratsolaami, kuten muutkin bentsodiatsepiinit haittaavat suorituskykyä ja aiheuttavat uneliaisuutta.

Alpratsolaamia käytetään ahdistuksen ja tuskaisuuden lievittämiseen, etenkin kun niihin liittyy masennusta. Lääkettä voidaan käyttää myös paniikkihäiriöiden lievittämiseen. Tämä johtuu pääasiassa siitä että Upjohn sai alpratsolaamista ensimmäisenä bentsodiatsepiininä FDA:n hyväksynnän ahdistuksen ja paniikkihäiriön indikaatioihin, mitä muilla bentsodiatsepiineillä ei ollut. Se kohosi nopeasti eniten myydyksi rauhoittavaksi lääkkeeksi ohi vanhan ykkösen, diatsepaamin. Useat lääkärit viime aikoina ovat kuitenkin saaneet tietoonsa enemmän potilastietoa ja sen valossa vaikuttaa siltä että alpratsolaami on vaarallisin ja addiktoivin kaikista bentsodiatsepiineistä, eikä auta ahdistukseen tai paniikkihäiriöön sen kummemmin kuin muutkaan niistä. Tästä johtuen sen kirjoittamista on alettu rajoittaa ja luokituksen muuttamista alettu pohtia uudelleen.

Alpratsolaamin kemiallinen kaava on C17H13Cl N4 ja CAS-numero 28981-97-7.

## [muokkaa] Lähteet

- Koulu & Tuomisto: Farmakologia ja Toksikologia, 2001, ss. 390-395
- Lääkeopas http://www.tohtori.fi

| Tämä lääkkeisiin liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/l/p/Alpratsolaami.html

Luokat: Lääketyngät | Bentsodiatsepiinit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Magyar
- Norsk (bokmål)
- Polski
- Русский
- Svenska
- Türkçe